**REGIDORIA DE TURISME, INNOVACIÓ, CULTURA**

**ESPORTS, RESTAURACIÓ I COORDINACIÓ MUNICIPAL**

**Negociat de Música i Arts Escèniques**

**CONVOCATÒRIA PER A LA PRESENTACIÓ D’OFERTES PER A LA CONTRACTACIÓ D’ACTUACIONS DE GRUPS MUSICALS DE *BALL DE BOT* DURANT L’ANY 2024**

1. **OBJECTE**

La Regidoria de Turisme, Innovació, Cultura, Esports, Restauració i Coordinació Municipal de l’Ajuntament de Palma, d’acord amb la Llei 7/1985, de 2/04/1985 de les Bases Reguladores del Règim Local, el Decret de batlia 201602751, de 18/02/2016, d’organització dels serveis administratius, i la Llei 23/2006, de 20/12/2006, de capitalitat de Palma, té les comeses, entre d’altres, de:

* Proporcionar una oferta cultural d’interès per a la ciutadania.
* Incentivar la presència d’agents culturals externs a l’Administració.
* Contribuir a la creació, la gestió i el manteniment del patrimoni artístic de la ciutat.
* Donar suport a la iniciativa ciutadana.

En atenció i compliment de la Llei 1/2002, de 19 de març, de cultura popular i tradicional, així com a la Convenció per a la salvaguarda del patrimoni immaterial de la UNESCO de 2003, aquesta Regidoria de Turisme, Innovació, Cultura, Esports, Restauració i Coordinació Municipal de l’Ajuntament de Palma, te com a objectiu, entre d’altres, contribuir al coneixement, la divulgació i la salvaguarda del patrimoni immaterial de Palma, de Mallorca i de la resta de les Illes Balears, així com promoure la música i cultura pròpies de les Illes Balears i la feina dels seus creadors, i la contribuició a la modernització de la cultura popular com a estratègia per a la seva perdurabilitat i ampliació de la seva dimensió social.

1. **JUSTIFICACIÓ**

La nostra Àrea manté de forma ininterrompuda en el temps el seu suport a les iniciatives, tant municipals com d’entitats d’interès públic o ciutadanes, que fomenten el desenvolupament cultural i artístic a Palma, a través, entre d’altres, d’activitats musicals tipus concert o esbarjo de carrer en el marc d’esdeveniments d’interès comunitari.

A més, el programa “Cultura Popular” té com a objectiu oferir a la ciutadania activitats, tant musicals com d’altra natura, de caràcter gratuït per al públic assistent, basades en els diversos aspectes de la Cultura Popular de Mallorca i les Illes Balears.

Amb l’objectiu de promoure, divulgar i donar el màxim suport possible a músics, creadors i col·lectius que desenvolupen les seves activitats en l’àmbit de la Cultura Popular, és objecte d’aquesta convocatòria proporcionar una oferta municipal de GRUPS MUSICALS DE *BALL DE BOT* per a ballades populars, que l’Ajuntament de Palma posarà a disposició d’entitats, associacions i col·lectius ciutadans que requereixin d’aquests serveis per a les seves activitats, amb l’objectiu de cobrir aquesta demanda per l’any 2024 (de l’1 de gener al 31 de desembre).

Així, l’objecte del contracte és poder oferir a la ciutadania de Palma actuacions musicals interpretades per grups musicals de *Ball de Bot* (entenent-les com es detalla al punt “Destinataris”) de forma que puguin complementar o protagonitzar activitats i esdeveniments culturals (festes de barri i/o activitats de carrer) durant tot l’any 2024, siguin de titularitat municipal o no, i que comptin amb el suport d’aquest Ajuntament per a la seva realització.

1. **DESTINATARIS I CARACTERÍSTIQUES DEL CONTRACTE**

Aquesta convocatòria s’adreça a músics, grups professionals, promotors, formacions i entitats culturals que tinguin capacitat d’oferir una proposta musical com l’esmentada, tenint en compte que, per *Grup Musical de Ball de Bot* entenem , aquelles agrupacions musicals formades per 3 o més músics que interpreten un repertori, popular o de nova creació, per esser ballat segons el mode considerat com a ball popular propi de Mallorca.

Els grups presentats han d’oferir un repertori de música de ball popular mallorquí (jotes, boleros, fandangos, mateixes, copeos...), tradicional o de nova creació, i interpretat amb els instruments característics per aquest estil musical (veu, guitarra, guitarró, llaut, bandurria, mandolina, violí, flauta, xeremies, castanyetes, tamborí, tambor, tamborino, baix elèctric, etc.) amb la possibilitat d’introduir altres instruments no habituals (instruments electrònics, set de percussions, acordió, teclats, contrabaix, etc.).

Cal tenir en compte que les característiques d’aquestes actuacions, el seu lloc de realització i d’altres s’han d’ajustar a cada activitat específica a l’efecte d’aquest contracte.

Els grups presentats han de tenir capacitat d’oferir una actuació d’un mínim de 60 minuts.

Els grups presentats han de poder aportar l’equipament tècnic de sonorització necessari per a l’execució de la seva actuació.

1. **DURADA DEL CONTRACTE**

El contracte estarà en vigor des de la data d’adjudicació fins al 31 de desembre de 2024.

1. **PRESSUPOST DE LICITACIÓ**

El pressupost màxim és de 11.250euros, amb l’IVA inclòs,d’acord amb l’article 20.u.15 de la Llei 37/1992, de l’impost sobre el valor afegit, a raó d’un màxim de 750 euros, amb l’IVA inclòs per a cadascuna de les actuacions, i amb càrrec a l’aplicació 03 33406 22711 CULTURA POPULAR - CONTRACTACIÓ ARTÍSTICA, del Pressupost municipal de despeses de 2024.

L’Ajuntament no garanteix un mínim d’actuacions durant la vigència del contracte. El volum d’actuacions estarà determinat per les necessitats municipals i el pressupost màxim de licitació.

1. **PERÍODES I LLOC DE PRESENTACIÓ DE DOCUMENTACIÓ**

A partir del dia de la publicació d’aquesta convocatòria al Perfil del Contractant de l’Ajuntament de Palma i fins a 10 dies hàbils posteriors a l’esmentada publicació, s’ha de presentar la proposta via Registre Electrònic (www.redsara.es) amb el lema **“OFERTA PER A LA CONTRACTACIÓ DE GRUPS MUSICALS DE BALL DE BOT DURANT L’ANY 2024 (ÀREA DE CULTURA)”**,a l’Ajuntament de Palma, Àrea de Turisme, Innovació, Cultura, Esports, Restauració i Coordinació Municipal.

Els interessats que compleixin les característiques del contracte han d’expressar la seva voluntat de ser contractats mitjançant:

* oferta econòmica
* dossier de presentació amb imatges de la formació, amb enllaços de video on es mostrin fragments d’actuacions del grup.
* Detall tècnic de l’equip de so propi (llistat)
* declaració responsable del contractista (annex I)
* declaració d’absència de conflicte d’interessos (annex II)
1. **VALORACIÓ DE LES OFERTES**

Les ofertes presentades es seleccionaràn per una Comissió Avaluadora, integrada pel Director General de Música i Arts Escèniques i un tècnic de la Regidoria de Cultura, la qual formularà la proposta de resolució mitjançant alçament d’acta de la reunió de valoració, i posterior decret de contractació de les propostes seleccionades.

Els criteris de valoració seràn:

- Encaix de l’oferta econòmica (1 punt obligatori)

- Adecuació a l’objecte de la convocatòria (1 punt obligatori)

- Aportació de l’equip tècnic de sonorització (1 punt obligatori)

- Qualitat artística (1 punt)

(Les propostes que no obtinguin la puntuació mínima de 3 punts seran descartades automàticament)

**ANNEX I** - **MODEL DE DECLARACIÓ RESPONSABLE DEL CONTRACTISTA**

.........................................................................................................., amb DNI núm. ................................., en representació de l’empresa ............................................ ................................................................................................................., com a .............................................................................................., en aplicació de l’article 118 de la Llei 9/2017, de contractes del sector públic, i amb la finalitat de participar al contracte menor d..................................,

Declar sota la meva responsabilitat:

1. Que tenc la capacitat de representació de l’entitat de referència.
2. Que tenc capacitat d’obrar i compt amb l’habilitació professional necessària per a fer la prestació.
3. Que no estic afectat/ada per prohibicions per a contractar amb l’Administració.
4. Que complesc les obligacions establertes a la normativa vigent en matèria laboral, social i d’igualtat efectiva entre dones i homes.
5. Que conec i complesc la normativa vigent en relació a l’Impost sobre el Valor Afegit (IVA) i l’Impost sobre la Retenció de les Persones Físiques (IRPF).

Palma, ..... d................... de .........

[Nom]

**ANNEX II - MODEL DE DECLARACIÓ D’ABSÈNCIA DE CONFLICTE D’INTERESSOS (DACI)**

Tipus de procediment/actuació:

Expedient administratiu:

Amb la finalitat de garantir la imparcialitat en el procediment o actuació, el sotasignat, en qualitat de participant en el procés de preparació, tramitació i/o execució de l'expedient administratiu de referència, declara:

Primer.- Tenir constància i coneixement d’allò que s’indica a continuació:

1. Que l'article 61.3 del Reglament (UE, Euratom) 2018/1046 del Parlament Europeu i del Consell, de 18 de juliol (Reglament financer de la UE) relatiu al “Conflicte d'interessos” estableix que “existirà conflicte d'interessos quan l’exercici imparcial i objectiu de les funcions es vegi compromès per raons familiars, afectives, d’afinitat política o nacional, d’interès econòmic o per qualsevol motiu directe o indirecte d’interès personal”.

2. Que l’article 64 de la Llei 9/2017, de 8 de novembre, de contractes del sector públic relatiu a la lluita contra la corrupció i prevenció dels conflictes d’interessos té per finalitat evitar qualsevol distorsió de la competència i garantir la transparència en el procediment i assegurar la igualtat de tracte a tots els candidats i licitadors.

3. Que l'article 23 de la Llei 40/2015, d'1 d'octubre, de règim jurídic del sector públic, relatiu a l'“Abstenció” estableix que s'hauran d'abstenir d'intervenir en el procediment les autoritats i el personal al servei de les administracions en qui es donin algunes de les circumstàncies següents:

a) Tenir interès personal en l’assumpte de què es tracti o en un altre en la resolució del qual pogués influir la d’aquell; ser administrador de societat o entitat interessada o tenir qüestió litigiosa pendent amb algun interessat.

b) Tenir un vincle matrimonial o situació de fet assimilable i el parentiu de consanguinitat dins del quart grau o d'afinitat dins del segon amb qualsevol dels interessats, amb els administradors d'entitats o societats interessades i també amb els assessors, representants legals o mandataris que intervinguin en el procediment, així com compartir despatx professional o estar-hi associat per a l'assessorament, la representació o el mandat.

c) Tenir amistat íntima o enemistat manifesta amb alguna de les persones esmentades a l'apartat anterior.

d) Haver intervingut com a pèrit o com a testimoni en el procediment de què es tracti.

e) Tenir relació de servei amb persona natural o jurídica interessada directament a l'assumpte; o haver-li prestat en els dos darrers anys serveis professionals de qualsevol tipus i en qualsevol circumstància o lloc.

Segon.- Que no es troba en cap situació que es pugui qualificar de conflicte d'interessos de les indicades a l'article 61.3 del Reglament Financer de la UE i que no concorre a la seva persona cap causa d'abstenció de l'article 23.2 de la Llei 40/2015 , d'1 d'octubre, de règim jurídic del sector públic que pugui afectar el procediment o l'actuació.

Tercer.- Que es compromet a posar en coneixement del titular de l'àrea municipal de gestió, sense més dilació, qualsevol situació de conflicte d'interessos o causa d'abstenció que es doni o es pogués donar en aquest escenari, d'acord amb el procediment que a aquest efecte preveu el Pla de Mesures Antifrau de l’Ajuntament de Palma.

Quart.- Que té coneixement que una declaració d'absència de conflicte d'interessos que resulti ser falsa i així es demostri, comportarà les conseqüents responsabilitats disciplinàries, administratives i/o judicials que estableix la normativa aplicable.

Palma, a data de la signatura electrònica

(Indiqueu nom, llinatges, càrrec i, si escau, entitat)